CELEX: 22014D0179
Language: sl
Date: 2014-09-25 00:00:00
Title: Sklep Skupnega odbora EGP št. 179/2014 z dne 25. septembra 2014 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1247]

30.7.2015   
            
            
               SL
            
            
               Uradni list Evropske unije
            
            
               L 202/29
            
         SKLEP SKUPNEGA ODBORA EGP
   št. 179/2014
   z dne 25. septembra 2014
   o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1247]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeno direktivo Komisije 2012/25/EU z dne 9. oktobra 2012 o postopkih za pošiljanje informacij pri izmenjavi človeških organov za presaditev med državami članicami (1) je treba vključiti v Sporazum EGP.
            
         
               (2)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Za točko 15zn (Direktiva 2010/53/EU Evropskega parlamenta in Sveta) v poglavju XIII Priloge II k Sporazumu EGP se vstavi naslednje:
   
      
                  „15zna.
               
               
                  
                     32012 L 0025: Izvedbena direktiva Komisije 2012/25/EU z dne 9. oktobra 2012 o postopkih za pošiljanje informacij pri izmenjavi človeških organov za presaditev med državami članicami (UL L 275, 10.10.2012, str. 27).
                  V tem sporazumu veljajo določbe Izvedbene direktive v skladu z naslednjo prilagoditvijo:
                  Ta izvedbena direktiva se ne uporablja za Lihtenštajn, z izjemo člena 7.“
               
            
   Člen 2
   Besedilo Izvedbene direktive 2012/25/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 275, 10.10.2012, str. 27.
   
      (2)  Navedene so ustavne zahteve.